recursal/SuperWikiNEXT-32B huggingface dataset:
|  |
| --- |
| 
নারিন্দা
 |
| * কলম্বো শাহীব সমাধি, খ্রিস্টান কবরস্থানকলম্বো শাহীব সমাধি, খ্রিস্টান কবরস্থান
* ঢাকার প্রথম মসজিদ, বিনত বিবির মসজিদঢাকার প্রথম মসজিদ, বিনত বিবির মসজিদ
 |
| * সাধু যোসেফের কারিগরী বিদ্যালয়সাধু যোসেফের কারিগরী বিদ্যালয়
* মাধ্ব গৌড়ীয় মঠমাধ্ব গৌড়ীয় মঠ
 |

**নারিন্দা** বাংলাদেশের রাজধানী ঢাকা শহরের পুরান ঢাকা অঞ্চলের একটি এলাকা। মধ্যযুগে মোগল শাসনামল থেকেই এখানে জনবসতি রয়েছে। এই এলাকাটির নাম এসেছে *নারায়ণদিয়া* শব্দের অপভ্রংশ হতে, যার অর্থ হলো নারায়ণের দ্বীপ।

১৬৪০ খ্রিস্টাব্দে ঢাকায় আগমনকারী পর্তুগিজ পরিব্রাজক ও ভ্রমণকারী সেবাস্তিয়ান মানরিকের বর্ণনায় নারিন্দার উল্লেখ পাওয়া যায়। সে সময় এই এলাকাটি ছিলো সুবা বাংলার রাজধানী ঢাকা শহরের পূর্ব সীমান্ত। পরবর্তীকালে, বিশেষ করে ইংরেজ শাসনামলে ঢাকা শহরের লোকসংখ্যা যখন কমে আসে, তখন নারিন্দা প্রায় জনশূন্য হয়ে পড়ে। ঊনবিংশ শতকের শেষ ভাগে গেন্ডারিয়া ও নারিন্দা এলাকাকে আবাসিক এলাকা হিসাবে গড়ে তোলা হয়।

দর্শনীয় স্থাপনা
----------------

নারিন্দা এলাকাতে ঢাকা শহরের খ্রিস্টান সম্প্রদায়ের কবরস্থান অবস্থিত। নারিন্দা এলাকাতেই ১৬২৮ খ্রিস্টাব্দে পর্তুগিজ ধর্মপ্রচারকেরা ঢাকার প্রাচীনতম গির্জা **চার্চ অফ দি অ্যাসাম্পশন** প্রতিষ্ঠিত করেন। 
এছাড়া পুরনো ঢাকার সবচেয়ে পুরাতন মুসলিম স্থাপনার নিদর্শন হিসাবে অনুমিত বিনত বিবির মসজিদ এখানে অবস্থিত।

* গুরুদাস সরকার লেন
* মনির হোসেন লেন
* শরৎগুপ্ত রোড
* নারিন্দা লেন
* ভজহরি সাহা স্ট্রীট
* লালমোহন সাহা স্ট্রীট
* বসুবাজার লেন
* শাহ সাহেব লেন
* ভগবৎসাহা শঙ্খনিধি লেন

তথ্যসূত্র
---------

1. ↑  মুনতাসীর মামুন, "ঢাকা: স্মৃতি বিস্মৃতির নগরী", ৩য় সংস্করণ, ৪র্থ মূদ্রণ, জানুয়ারি ২০০৪, অনন্যা প্রকাশনালয়, ঢাকা, পৃষ্ঠা ১৪১, আইএসবিএন ৯৮৪-৪১২-১০৪-৩।
2. ↑  Christianity in Bangladesh  ওয়েব্যাক মেশিনে আর্কাইভকৃত ৫ ফেব্রুয়ারি ২০০৭ তারিখে, জেরোম ডি'কস্টা, ক্যাথলিক বিশপ কনফারেন্স অফ বাংলাদেশ।

আরও দেখুন
---------

* নূর হোসেন
**বাসেল খারতাবিল** (১৯৮১ - ২০১৫) (আরবি: باسل خرطبيل‎‎‎‎), একজন ফিলিস্তিনী সিরিয়ান, সাংস্কৃতিক আন্দোলনের কর্মী, প্রযুক্তিবিদ, ক্রিয়েটিভ কমন্স প্রচারক, যিনি উইকিপিডিয়া সহ বিভিন্ন ওপেন সোর্স প্রকল্পে সক্রিয় ছিলেন। সিরিয়ার আসাদ সরকার তাকে বহুদিন বন্দী রাখার পর গোপনে হত্যা করে।

প্রারম্ভিক জীবন
---------------

বাসেল খারতাবিল দামেস্কতে জন্মগ্রহণ করেছিলেন। তিনি বহু বছর ধরে সিরিয়ায় জনগণের কাছে অনলাইনে প্রবেশাধিকার সম্প্রসারণ এবং উন্মুক্ত জ্ঞান ছড়িয়ে দেবার জন্য একটি গুরুত্বপূর্ণ ভূমিকা পালন করেছিলেন। ব্লগ লেখা ও উইকিপিডিয়াতে গুরুত্বপূর্ণ অবদান রাখেন বাসেল। দেশের পুরাতত্ত্ব, প্রত্নতত্ত্ব ও শিল্প সংক্রান্ত গবেষণায় তার ভূমিকা ছিল। ২০১২ সালের ১৫ মার্চ মাসে তাকে গ্রেপ্তার করে কোনো অজ্ঞাত স্থানে নিয়ে যাওয়ার পরে আর কোনো সংবাদ পাওয়া যায়নি। এই ওয়েব ডেভেলপার ও সক্রিয় উইকিপিডিয়ানের মুক্তির দাবীতে বিশ্বের নানা দেশের গণতান্ত্রিক মানুষ সক্রিয় হন। একটি সূত্র গোপনে তার স্ত্রী নুরা গাজিকে জানায় যে তার বাসেলকে মৃত্যুদণ্ডে দণ্ডিত করা হয়েছে, কিন্তু অতিরিক্ত কোনও তথ্য জানাতে পারে নি। বাসেল এর অবস্থান এবং প্রকৃত অবস্থা অজানা ছিল দেশবাসীর কাছে।

মুক্তির দাবী
------------

বাসেলকে এক জেল থেকে আরেক জেলে বহুবার পাঠানো হয় কড়া নিরাপত্তা ও গোপনীয়তার সাথে। সামরিক প্রহরায় তার ওপর অত্যাচারও করা হয়। আদরা জেলে থাকাকালীন তিনি পরিবার ও বন্ধুদের একটি চিঠি পাঠাতে সক্ষম হন। ২০১২ সালের জুলাই মাসে তার বন্দী হওয়ার খবর পাওয়া গেলে পৃথিবী জোড়া প্রতিবাদ ধ্বনিত হয়। নামকরা অন্তর্জাল সংস্থা, মোজিলা, উইকিপিডিয়া গ্লোবাল ভয়েস প্রমুখ কোম্পানি তার মুক্তির দাবীতে সিরিয়ান সরকারকে চিঠি লেখেন।

মৃত্যু
------

২০১৭ সালে শেষ পর্যন্ত জানতে পারা যে ২০১৫ সালেই বাসেলের মৃত্যুদণ্ড কার্যকর করা হয়।

সম্মান
------

তথ্যসূত্র
---------

1. ↑  "Bassel Khartabil: Syrian internet freedom activist 'executed'"। *BBC News*। ২০১৭-০৮-০২।
2. ↑  "Syria: Extrajudicial execution of Bassel Khartabil a grim reminder of Syrian prison horrors"। *Amnesty International*। ২০১৭-০৮-০২।
**নিশান্ত রানাতুঙ্গা** (সিংহলি: නිශාන්ත රණතුංග; জন্ম: ২২ জানুয়ারি, ১৯৬৬) গামপাহা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও প্রশাসক। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে কোল্টস, মোরাতুয়া ও সিংহলীজ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করতেন তিনি।

খেলোয়াড়ী জীবন
---------------

১৯৮৮-৮৯ মৌসুম থেকে ১৯৯৭-৯৮ মৌসুম পর্যন্ত নিশান্ত রানাতুঙ্গা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে তিনি অল-রাউন্ডার হিসেবে পরিচিত ছিলেন।

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন নিশান্ত রানাতুঙ্গা। ৩ ফেব্রুয়ারি, ১৯৯৩ তারিখে শারজায় জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে তার। এরপর, ৪ ফেব্রুয়ারি, ১৯৯৩ তারিখে একই মাঠে পাকিস্তান দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

প্রশাসনে অংশগ্রহণ
-----------------

ক্রিকেট খেলা থেকে অবসর গ্রহণের পর শ্রীলঙ্কা ক্রিকেটের সম্মানীয় সম্পাদকের দায়িত্ব পালন করেছেন। এছাড়াও, সরকার কর্তৃক অন্তর্বর্তীকালীন ক্রিকেট পরিচালনা পরিষদের সম্পাদকের দায়িত্ব পালনকালে ২০১১ সালের ক্রিকেট বিশ্বকাপকে ঘিরে নতুন নির্মিত স্টেডিয়াম ও অবকাঠামো উন্নয়নে দায়িত্বপ্রাপ্ত হন। এরপূর্বে ইউপিএফএ সরকার কর্তৃক রাষ্ট্র নিয়ন্ত্রণাধীন শ্রীলঙ্কা রূপবাণী কর্পোরেশনের মহাপরিচালক হিসেবে মনোনীত হয়েছিলেন।

জানুয়ারি, ২০১২ সালে ক্রিকেট পরিচালনা পরিষদে সম্পাদক হিসেবে বিনাপ্রতিদ্বন্দ্বিতায় নির্বাচিত হন। এ পর্যায়ে শ্রীলঙ্কা ক্রিকেটের সভাপতি উপলি ধর্মদাসা’র সাথে সম্পাদকের কাজে নিয়োজিত ছিলেন।

টেলিভিশন চ্যানেলের সিইও হিসেবে নিযুক্তকালে বেশকিছু বিতর্কের সাথে স্বীয় নামকে জড়িয়ে রেখেছেন নিশান্ত রানাতুঙ্গা। ঐ চ্যানেলটি রাষ্ট্রপতি মহিন্দ রাজাপক্ষের পরিবারের নিয়ন্ত্রণে থেকে ক্রিকেট পরিচালনা পরিষদ থেকে সম্প্রচার স্বত্ত্ব লাভ করে। ক্রিকেটবোদ্ধাদের অভিমত, শ্রীলঙ্কা ক্রিকেটের সম্পাদকের দায়িত্বে থেকে কার্লটন স্পোর্টস নেটওয়ার্কের সিইও’র দায়িত্ব পালন করা স্বার্থোদ্ধারের শামিল।

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০২০।
3. ↑
4. ↑
5. ↑
6. ↑
7. ↑  "সংরক্ষণাগারভুক্ত অনুলিপি"। ২ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০২০।

আরও দেখুন
---------

* শ্রীলঙ্কা প্রবেশদ্বার
* ক্রিকেট প্রবেশদ্বার
* জীবনী প্রবেশদ্বার

* ওয়ানিদু হাসারাঙ্গা
* গামিনি বিক্রমাসিংহে
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে নিশান্ত রানাতুঙ্গা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নিশান্ত রানাতুঙ্গা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Articles, videos and photos on Nishantha Ranatunga
ট্রাস্টের লোগো
**বাংলাদেশ জলবায়ু পরিবর্তন ট্রাস্ট** হচ্ছে বাংলাদেশের একটি সরকারি ট্রাস্ট যা জলবায়ু পরিবর্তনের ফলে সৃষ্ট সমস্যার কারণে ব্যবস্থাগ্রহণে তহবিল সংগ্রহ করে থাকে।

ইতিহাস
------

বাংলাদেশ জলবায়ু পরিবর্তন ট্রাস্ট ১৩ অক্টোবর ২০১০ সালে *জলবায়ু পরিবর্তন ট্রাস্ট আইন, ২০১০* এর বিল পাশের মাধ্যমে প্রতিষ্ঠিত হয়েছিল। এটা পরিবেশ ও বন মন্ত্রণালয়ের অধীনে কাজ করে। ২০১৭ সালের এপ্রিল মাসে, বাংলাদেশ কেমিক্যাল ইন্ডাস্ট্রিজ কর্পোরেশন এর সভাপতি থেকে মোহাম্মদ ইকবালকে বাংলাদেশ সরকার *বাংলাদেশ জলবায়ু পরিবর্তন ট্রাস্টের* পরিচালনা ব্যবস্থাপক হিসেবে নিয়োগ দেয়। তিনি তার পূর্বের অবস্থান ছাড়তে অস্বীকৃতি জানান এবং তার পদ পরিবর্তনের বিরুদ্ধে লড়ে যাচ্ছেন। বাংলাদেশ সরকার এই তহবিলের জন্য $৪০০০ কোটি ডলার বণ্টন করে দিয়েছে।

তথ্যসূত্র
---------

1. ↑  "An open letter to Al Gore from Annisul Huq"। *Dhaka Tribune*। ৩ এপ্রিল ২০১৭। সংগ্রহের তারিখ ২০ এপ্রিল ২০১৭।
2. ↑  "Bangladesh Climate change trust, Ministry of Environment and Forests, Bangladesh"। *bcct.gov.bd* (ইংরেজি ভাষায়)। সংগ্রহের তারিখ ২০ এপ্রিল ২০১৭।
3. ↑  "35 senior bureaucrats reshuffled"। *The Daily Star* (ইংরেজি ভাষায়)। ২৯ মার্চ ২০১৭। সংগ্রহের তারিখ ২০ এপ্রিল ২০১৭।
4. ↑  "2 BCIC chairmen in one post"। *The Daily Star* (ইংরেজি ভাষায়)। ৫ এপ্রিল ২০১৭। সংগ্রহের তারিখ ২০ এপ্রিল ২০১৭।
5. ↑  "Dhaka loses £13m climate funds"। *thedailystar.net*। The Daily Star। সংগ্রহের তারিখ ২০ এপ্রিল ২০১৭।
**নিশির ডাক** ( ইংরেজি: Call Of The Night ) একটি ভারতীয় বাংলা টেলিভিশনের অতিপ্রাকৃত সোপ অপেরা ।৩ ডিসেম্বর ২০১৮-এ বাংলা সাধারণ বিনোদন চ্যানেল কালার্স‌ বাংলায় এর সম্প্রচার শুরু হয়।  ডিজিটাল প্ল্যাটফর্ম ভুট এ এটি পাওয়া যায়। এটি শ্রী ভেঙ্কটেশ ফিল্মসের প্রযোজিত।  এতে স্বৈরিতি ব্যানার্জি, টুম্পা ঘোষ এবং সৌম্য ব্যানার্জি  প্রধান ভূমিকায় অভিনয় করেছেন।

গল্প
----

শ্রীময়ী ও তার স্বামী নিজেদের বিয়ের দিন ফেরার পথে একটি ভয়ানক ও পরিত্যক্ত কালীমন্দিরের সামনে ফুটফুটে ছোট্ট মেয়ে তারাকে খুঁজে পায়। তারাকে দু'জনে মেয়ে হিসাবে দত্তক নেয়।কিছুদিন পরে এক ভীষণদর্শন তান্ত্রিক অঘোরনাথ তাদের বাড়ির দরজায় এসে উপস্থিত হয়। সে দাবি করে তারা তার হাতে তুলে দিতে হবে। কিন্তু শ্রীময়ী কিছুতেই রাজি হয় না। সে পুলিশকে ডাকে। অঘোরনাথ হাল ছাড়ে না, সে এক নিশিকে নিজের ক্রীতদাসী বানায়।সেই নিশি নানা ছলে বলে কৌশলে শ্রীময়ীর দেওরকে নিজের প্রেমের ফাঁদে ফাঁসিয়ে বিয়ে করে বাড়ির ছোট বউ হিসাবে প্রবেশ করে। নিশি বিভিন্ন সময়ে বিভিন্ন রূপ ধারণ করে, বাড়ির লোকজনকে বিভ্রান্ত করে। তার একটাই উদ্দেশ্য, ছোট্ট তারাকে তান্ত্রিক অঘোরনাথের হাতে তুলে দেওয়া। কিন্তু তারা উপরে রয়েছে ঈশ্বরের আশীর্বাদ। ফলে নিশি বারংবার বিফল হয়। তারা নিজেকে ও নিজের নতুন পরিবারকে রক্ষা করতে থাকে।এ ভাবেই শুভ ও অশুভ শক্তির মধ্যে দ্বন্দ্বের মধ্যে দিয়ে এগিয়ে চলে গল্প। শ্রীময়ী পারবে তো অঘোরনাথ আর নিশির হাত থেকে নিজের ছোট্ট মেয়েকে রক্ষা করতে।

#### ধারণা

পূর্বে, বাংলায় অনেকে একে অপরকে বলতো, এক ডাকে সাড়া দিতে নেই, ওটা আসলে নিশির ডাক- এরকম আরও কত কী।… এগুলি আসলে সবই কুসংস্কার, ভ্রান্ত ধারণা। এই অন্ধ বিশ্বাসকে সম্বল করেই টিভির পর্দায় এই ধারাবাহিক নির্মাণ করা হয়।

অভিনয়ে
-------

| চরিত্র | অভিনয়ে |  |
| --- | --- | --- |
| নিশি | সৈরিতি বন্দ্যোপাধ্যায় / গীতশ্রী রায় |  |
| শ্রীময়ী | টুম্পা ঘোষ |  |
| তারা | সুকন্যা চ্যাটার্জি |  |
| রুদ্র | শুভঙ্কর সাহা / সৌম ব্যানার্জি |  |
| অঘোরনাথ | সন্দীপ দে |  |
| ডামরি | সৃজা কীর্তি |  |
| তুলসী | মৌমিতা গুপ্ত |  |
| নাগিন(পিসিমনি) | মাফিন চক্রবর্তী |  |
|

তথ্যসূত্র
---------

1. ↑  "New TV Show Nishir Daak To Premiere soon"। *TIMESOFINDIA.COM*। নভে ২৪, ২০১৮।
2. ↑  "Actress Tumpa Ghosh to play the lead role in Nishir Dak"। *TIMESOFINDIA.COM*। নভে ১২, ২০১৮।
3. ↑  "Nishir Dak's lead changed Subhankar left serial"। *BANGLA.EENADUINDIA.COM*। ডিসে ২৯, ২০১৮। ২৯ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৯।
**নিশান্থা উলুগেতেন্নে** শ্রীলঙ্কা নৌবাহিনীর একজন অ্যাডমিরাল ছিলেন। তিনি শ্রীলঙ্কার নৌবাহিনী কমান্ডার হিসেবে ২০২০ সালের জুলাই মাসের ১৫ তারিখ থেকে ২০২২ সালের ডিসেম্বর মাসের ১৮ তারিখ পর্যন্ত দায়িত্ব পালন করেন।

পূর্ব জীবন এবং শিক্ষা
---------------------

নিশান্থা উলুগেতেন্নে নৌবাহিনীতে যোগদানের পূর্বে রয়্যাল কলেজ, কলম্বোতে অধ্যায়ন করতেন। এই রয়্যাল কলেজে তিনি প্রিফেক্ট এবং কলেজ ক্যাডেট প্লাটুনের সার্জেন্ট ছিলেন।

নৌবাহিনীতে যোগদানের পর তিনি কিংস কলেজ লন্ডন থেকে ডিফেন্স স্টাডিজে মাস্টার্স অব আর্টস ডিগ্রি অর্জন করেন। এছাড়া তিনি মেরিটাইম পলিসিতে মাস্টার্স করেন অস্ট্রেলিয়ার উলগং বিশ্ববিদ্যালয় থেকে এবং ভারতের মাদ্রাজ বিশ্ববিদ্যালয় থেকে ডিফেন্স অ্যান্ড স্ট্র্যাটেজিক স্টাডিজে এমফিল ডিগ্রি অর্জন করেন।

নৌবাহিনীর কর্মজীবন
------------------

উলুগেতেন্নে ১৯৮৫ সালে শ্রীলঙ্কা নৌবাহিনীর নেভাল অ্যান্ড ম্যারিটাইম একাডেমীতে ক্যাডেট হিসেবে ১৩তম ব্যাচে যোগ দেন। ১৯৮৭ সালের জানুয়ারি মাসে তিনি অ্যাক্টিং সাব লেফটেন্যান্ট হিসেবে শ্রীলঙ্কা নৌবাহিনীর এক্সিকিউটিভ শাখায় কমিশন প্রাপ্ত হন। ১৯৮৮ সালে তিনি সাব লেঃ পদবীতে ভারতে টেকনিক্যাল কোর্স করেন এবং গানারি স্পেশালাইজেশন কোর্স করেন ভারতেরই 'ইন্ডিয়ান নেভি গানারি স্কুল' থেকে। তিনি ব্রিটেন থেকে স্টাফ কোর্স সম্পন্ন করেন।

তিনি বিভিন্ন যুদ্ধ জাহাজের অধিনায়কত্ব করেন, এছাড়াও তিনি নৌবাহিনীর সদর দপ্তরে উপ পরিচালক (প্রজেক্ট এবং প্ল্যান) হিসেবে কর্মরত ছিলেন। তিনি ৪র্থ ফাস্ট অ্যাটাক ফ্লোটিলার অধিনায়কত্ব করেন, নৌ অস্ত্র শাখার পরিচালক, নৌ গোয়েন্দা শাখার পরিচালক হিসেবেও তিনি নৌ সদরে কর্মরত ছিলেন। রিয়ার অ্যাডমিরাল পদবীতে তিনি পশ্চিমাঞ্চলীয় এবং দক্ষিণাঞ্চলীয় নৌ কমান্ডের ফ্ল্যাগ অফিসার কমান্ডিং হিসেবে দায়িত্ব পালন করেন এবং ডেপুটি চীফ অব স্টাফ এবং চীফ অব স্টাফের দায়িত্বও পালন করেন পরে। এছাড়াও তিনি ভলান্টিয়ার নেভাল ফোর্সের কমান্ড্যান্ট ছিলেন।

তথ্যসূত্র
---------

1. ↑  "Rear Admiral Nishantha Ulugetenne assumes duties as Chief of Staff of the Navy"। *Daily News*। Sri Lanka। ৮ মে ২০১৯। সংগ্রহের তারিখ ২৫ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  "Vice Admiral Nishantha Ulugetenne appointed as the 24th Commander of the Navy"। *news.navy.lk*। Sri Lanka Navy। সংগ্রহের তারিখ ১৫ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| সামরিক দপ্তর
 |
| --- |
| পূর্বসূরীপিয়াল ডি সিলভা | **নৌবাহিনী কমান্ডার**জুলাই ২০২০ - ডিসেম্বর ২০২২ | উত্তরসূরীপ্রিয়ন্ত পেরেরা |
|
| পূর্বসূরীজগৎ রানাসিংহে | **চীফ অব স্টাফ**মে ২০১৯-জুলাই ২০২o | উত্তরসূরীপ্রিয়ন্ত পেরেরা |
|

| * দে
* স
 শ্রীলঙ্কীয় নৌবাহিনীর কমান্ডার |
| --- |
| **সিলন নৌ স্বেচ্ছাসেবক বাহিনী**
* ১  বিউচ্যাম্প
* ২  দে মেল

**শ্রীলঙ্কা নৌবাহিনী**
* ১  ব্যাংকস
* ২  ব্রাউন
* ৩  চাভাসে
* ৪  দে মেল
* ৫  কাদিরাগমার
* ৬  হান্টার
* ৭  গুনাসেকারা
* ৮  পেরেরা
* ৯ ডি সিলভা
* ১০  সিলভা
* ১১  ফার্নান্দো
* ১২  সামারাসেকারা
* ১৩  থিসেরা
* ১৪  সান্দাগিরি
* ১৫  কারনাগোদা
* ১৬  সামারাসিংহে
* ১৭  দিসানায়েকে
* ১৮  কলোম্বেজ
* ১৯  পেরেরা
* ২০  উইজেগুনারত্নে
* ২১ ট্রাভিস
* ২২ সিরিমেভান
* ২৩ পিয়াল
* ২৪ উলুগেতেন্নে
* ২৫ প্রিয়ন্ত
 | শ্রীলঙ্কার পতাকা |
একই নামের অন্যান্য ব্যক্তির জন্য রুহুল আমিন (দ্ব্যর্থতা নিরসন) দেখুন।

**রুহুল আমিন** (জন্ম: ১১ নভেম্বর ১৯৫৩) একজন বাংলাদেশী কৃষিবিদ। তিনি দিনাজপুরের হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) এগ্রিকালচারাল অ্যান্ড ইন্ডাস্ট্রিয়াল ইঞ্জিনিয়ারিং বিভাগের অবসরপ্রাপ্ত অধ্যাপক এবং বিশ্ববিদ্যালয়টির সাবেক উপাচার্য।

জন্ম
----

তিনি ১৯৫৩ সালের ১১ নভেম্বর দিনাজপুরের সদর উপজেলার শংকরপুর গ্রামে জন্মগ্রহণ করেন।

শিক্ষাজীবন
----------

আমিন বাংলাদেশ কৃষি বিশ্ববিদ্যালয় থেকে কৃষি বিষয়ে বিএসসি ইঞ্জিনিয়ারিং ডিগ্রি লাভ করেন। তিনি যুক্তরাজ্যের ক্র্যানফিল্ড বিশ্ববিদ্যালয় থেকে পোস্ট গ্রাজুয়েশন ডিগ্রি অর্জন করেন।

কর্মজীবন
--------

রুহুল দীর্ঘকাল হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের এগ্রিকালচারাল অ্যান্ড ইন্ডাস্ট্রিয়াল ইঞ্জিনিয়ারিং বিভাগে অধ্যাপনায় নিযুক্ত ছিলেন।

অধ্যাপনার পাশাপাশি তিনি হাবিপ্রবির রিজেন্ট বোর্ড ও একাডেমিক কাউন্সিলের সদস্য, ইঞ্জিনিয়ারিং অনুষদের ডিন এবং বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন। তিনি বাংলাদেশ বিশ্ববিদ্যালয় মঞ্জুরী কমিশনের খণ্ডকালীন সদস্য ছিলেন।

রুহুল আমিন ২০০৭ থেকে ২০০৮ সাল পর্যন্ত হাজী দানেশ বিজ্ঞান ও প্রযুক্তি বিশ্ববিদ্যালয়ের ভারপ্রাপ্ত উপাচার্যের দায়িত্ব করেন। তিনি ২০১২ সালের ২৭ সেপ্টেম্বর পরবর্তী চার বছরের জন্য বিশ্ববিদ্যালয়টির উপাচার্যের দায়িত্বভার গ্রহণ করেন। ২০১৬ সালের ২৬ সেপ্টেম্বর উপাচার্য হিসেবে তার মেয়াদ পূর্ণ হয়।

তথ্যসূত্র
---------

1. ↑  "হাজী দানেশে উপাচার্য হলেন অধ্যাপক রুহুল"। *বিডিনিউজ টোয়েন্টিফোর ডটকম*। ২৭ সেপ্টেম্বর ২০১২। ৪ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০২১।
2. 1 2 3  "অধ্যাপক রুহুল আমিন নতুন উপাচার্য"। *দৈনিক কালের কণ্ঠ*। ২৮ সেপ্টেম্বর ২০১২। সংগ্রহের তারিখ ৫ আগস্ট ২০২১।
3. ↑  "উপাচার্য নেই তিন মাস ভর্তি পরীক্ষায় জটিলতা"। *দৈনিক প্রথম আলো*। ১১ জানুয়ারি ২০১৭। সংগ্রহের তারিখ ৫ আগস্ট ২০২১।
4. ↑  "হাবিপ্রবিতে ভর্তি কার্যক্রম স্থগিত : আর্থিক ব্যয় বন্ধ"। *জাগো নিউজ*। ২১ ডিসেম্বর ২০১৬। সংগ্রহের তারিখ ৫ আগস্ট ২০২১।
**আলী আরশাদ মীর** (উর্দু:  علی ارشد میر‎‎, ১ জানুয়ারী ১৯৫১- ১৬ অক্টোবর ২০০৮) একজন মহাকাব্যিক পাঞ্জাবি কবি এবং লেখক ছিলেন, কখনও কখনও "পাঞ্জাবের হোমার "হিসাবে বর্ণিত হন।  তার রচনাগুলি উর্দু ও ইংরেজি ভাষায় অনুবাদ করা হয়েছে। ১৯৭০ এর দশকে, *আন্তর্জাতিক সংগীতে* তাকে স্বীকৃতি এনেছিল। তার লাইন *(* উর্দু:  گرتی ہوئی دیوارون کو ایک دھکا اور دو‎‎ ) পাঞ্জাবের একটি জনপ্রিয় স্লোগান। তার রচনায় কয়েক ডজন কবিতা রয়েছে যা সমাজের নিপীড়িত মানুষের আর্থ-সামাজিক অবস্থাকে চিত্রিত করে। উপমহাদেশের প্রতিরোধ আন্দোলনের ত্যাগও তুলে ধরেছে।

ব্যক্তিগত জীবন
--------------

আলী আরশাদ মীর চিশতিয়ান জেলার এক মুসলিম পরিবারে জন্মগ্রহণ করেন। তিনি পাঞ্জাবী ভাষায় এমএ পাস করেন এবং সরকারি এমএও কলেজ লাহোরের সহযোগী অধ্যাপক হিসাবে নিয়োগ পান। পরে তিনি ওকারা সরকারি ডিগ্রি কলেজ দেপালপুরে এর অধ্যক্ষ হিসাবে যোগদান করেন।

বড় কাজ
-------

মীর ১৬ বছর বয়সে তার প্রথম কাব্য রচনা লিখেছিলেন এবং খুব প্রথম থেকেই একটি "ইনকিলাবী" বা গভীর কবি হিসাবে বিবেচিত হতেন। সুবিধাবঞ্চিত মানুষের দুর্দশার চিত্রায়নে তিনি তার জীবন উৎসর্গ করেছিলেন। তার কবিতা নিপীড়িত মানুষের অনুপ্রেরণার উৎস হিসাবে বিবেচিত হয়।  ১৯৭০-এর দশকে, তিনি বিপ্লবী আন্তর্জাতিক সংগীত রচনা করেছিলেন, "গিরতী হুই দেওয়ালো কো আইক ঢাকা অর দো", যা বিদ্রোহে ব্যবহৃত একটি জনপ্রিয় স্লোগান হিসাবে রয়ে গেছে। একই যুগে তিনি *রবি সি বায়াস তাক নামে* একটি পাকিস্তানি ছায়া নাটক রচনা করেছিলেন। তিনি ওস্তাদ দামানের মরণোত্তর রচনাটি সংকলন করেছিলেন এবং এর নামকরণ করেছিলেন *দমন দাদে মতি* ।

কাইফি আজমি মীরের কবিতাগুলি উর্দুতে অনুবাদ করেছিলেন। ওয়াহেদ আহমেদ  এর কবিতা "খান বাদোশ", একটি প্রধান উর্দু রচনা হিসাবে বিবেচিত, মীর সাহাবের মহাকাব্য "গাওয়াথি গল্প দি যুদ্ধ" থেকে উদ্ভূত হয়েছিল।

মৃত্যু ও উত্তরাধিকার
--------------------

মীর ২০০৮ সালের অক্টোবরে মারা যান।  তার শেষ কবিতা "নাজাম কুজ চেয়ার বাদ সামনি যায় ঘি" ছিল। 

তার সাহিত্যকর্ম মরণোত্তর প্রকাশিত হয়েছিল। তার বই *ইক কথা দে ওয়ার* তার জীবন, বিশ্বাস ও শিক্ষা সম্পর্কে আত্মজীবনীমূলক নোট রয়েছে। *রবি সি বায়াস তাক* নাটকটি ন্যাশনাল কলেজ অফ আর্টসের সিলেবাসে অন্তর্ভুক্ত রয়েছে।

প্রতিবছর মীর ফাউন্ডেশন পাঞ্জাবি মেলা আয়োজন করে। একটি ইভেন্ট যা কবি ও পাঞ্জাবি সাহিত্যের সাথে জড়িত লোকদের নিয়ে তার কাজগুলি পরিচালনা করে তাকে শ্রদ্ধা নিবেদন করেন।

তথ্যসূত্র
---------

1. ↑  "Glowing Tributes for Arshad Mir"। ২০১৩-১০-০৪ তারিখে মূল থেকে আর্কাইভ করা। সংগ্রহের তারিখ ২০১৩-১০-০১।
2. ↑  "Daily Aaj Kal Newspaper report"। ২০১৩-১০-০৪ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।
3. ↑  ইউটিউবে Benazir Bhutto in jacobabad
4. ↑  "Dr. Waheed Ahmed"। ২০১৩-১০-০২ তারিখে মূল থেকে আর্কাইভ করা। সংগ্রহের তারিখ ২০১৩-০৯-৩০।
5. ↑  Ali Mir sahab Remembered
6. ↑  ইউটিউবে Homer of Punjab
7. ↑  ইউটিউবে 3rd Punjabi Mela
8. ↑  ইউটিউবে Poet Prof Ali Arshad Mir Condolence Seminar
**আখতার আলী** ( উর্দু : اختر علی) (৫ই জুলাই ১৯৩৯ - ২০শে ফেব্রুয়ারি ২০২১), একজন প্রাক্তন ভারতীয় টেনিস খেলোয়াড়। তিনি ১৯৫৮ থেকে ১৯৬৪ সাল পর্যন্ত একটানা ভারতীয় ডেভিস কাপ দলের সদস্য ছিলেন এবং ২০০৮ সালে ভারতীয় ডেভিস কাপের নন-প্লেয়িং অধিনায়ক ছিলেন। 

খেলা ছাড়ার পরে তিনি কোচিংয়ের দিকে মনোনিবেশ করেন এবং রমেশ কৃষ্ণান, বিজয় অমৃতরাজ, আনন্দ অমৃতরাজ এবং লিয়েন্ডার পেজের মতো খেলোয়াড়দের প্রশিক্ষণ দেন। তিনি প্রাক্তন জাতীয় টেনিস চ্যাম্পিয়ন জিশান আলি, নীলোফার আলী ও জরীন দেসাই-য়ের বাবা ।

আখতার আলী সাউথ ক্লাবে জুনিয়র উন্নয়ন কর্মসূচি শুরু করেন। এখানে প্রশিক্ষণার্থীদের তিনটি বিভাগে বিভক্ত করা হয়েছিল - অনূর্ধ্ব -১৪,, অনূর্ধ্ব -১৬ এবং অনূর্ধ্ব -১৮। 

আখতার আলি ৮১ বছর বয়সে ২০২১ সালের ৭ই ফেব্রুয়ারি মারা যান।

সম্মাননা ও স্বীকৃতি
-------------------

২০০০ সালে লন টেনিসে সাফল্যের জন্যে তিনি অর্জুন পুরস্কার জয় করেন

তথ্যসূত্র
---------

1. ↑  "Amrita, Abhishek bag double crowns, Akhtar Ali battles on"। ২০০৮-১০-১৮। সংগ্রহের তারিখ ২০০৮-১১-০৫।
2. ↑  "Akhtar camp"। The Telegraph (India)। ২০০৩-০৭-৩১। সংগ্রহের তারিখ ২০০৮-১১-০৫।
3. ↑  Indian tennis great Akhtar Ali passes away
4. ↑  "The Milli Gazette"। The Milli Gazette। ২০০১-০৮-৩১। সংগ্রহের তারিখ ২০০৮-১১-০৫।
**হান্নাহ্ স্টোকিং** একজন মার্কিন ইন্টারনেট ব্যক্তিত্ব এবং মডেল। স্টোকিং প্রযোজনা প্রতিষ্ঠান সটস্ স্টুডিও দ্বারা নিয়ন্ত্রিত, যেটি একটি প্রতিষ্ঠান যা তার ইউটিবের ভিডিওগুলো তৈরী করে থাকে। ইউটিউবে তার ৭.৫ মিলিয়নেরও বেশি অনুসারী রয়েছে এবং তার ইন্সটাগ্রামের ফলোয়ার সংখ্যা ২২.৩ মিলিয়ন।

প্রাথমিক জীবন এবং কর্মজীবন
--------------------------

স্টোকিংয়ের জন্ম হয় মার্কিন যুক্তরাষ্ট্রের, ক্যালিফোর্নিয়া রাজ্যের লস অ্যাঞ্জেলেস শহরে, তার মাতা-পিতা হলেন হলি স্টোকিং এবং জন স্টোকিং।  তার রুবি নামে একজন বড় বোন আছে।  তিনি যুক্তরাষ্ট্রের অরেগন রাজ্যের অ্যাশল্যান্ড শহরের অ্যাশল্যান্ড হাই স্কুল এ পড়াশোনা করেন।  পরে, স্টোকিং আবারো ক্যালিফোর্নিয়াতে চলে আসেন এবং সেখানের, ডমিনিকান ইউনির্ভাসিটি অব ক্যালিফোর্নিয়াতে জীবতত্ব এবং রসায়ন বিষয়ে পড়াশোনা করেন এবং ভলিবলও খেলেন। 
তিনি ভিডিও ভিত্তিক অ্যাপ ভাইন এ ভিডিও পোষ্ট করতে শুরু করেন। ২০১৩ সালের ১ই আগস্টে তার পোষ্ট করা প্রথম ভিডিওটির নাম ছিল "হাউ গার্লস রিয়েক্ট ট্যু গাইস বনাম. হাউ মেন রেসপন্ড ট্যু দ্য গার্লস", যেটি তাকে অনুসারী অর্জন করে নিতে সাহায্য করেছে। তাকে মার্কিন ইন্টারনেট ব্যক্তিত্ব ডেস্টোরর্ম পাওয়ার এবং ক্রারিটির ভিডিওতে অভিনীত অবস্থায় দেখা। যায়। তিনি আরো অনেক ভাইনার দদের সাথে তাদের ভিডিওতে কাজ করেছেন, তাদের মধ্যে এএলএক্স জেমস, লেলে পন্স, কিং বেচ, মেলভিন গ্রেগ এবং ইনানা সারকিস অন্যতম।
২০১৬ সালে, জনপ্রিয় মার্কিন রক ব্যান্ড ব্লিঙ্ক-১৮২র "সি ইজ আউট অব হার মাইন্ড" নামক গানের ভিডিওতে তিনি অভিনয় করেন, সেখানে তার সাথে ছিলেন লেলে পন্স এবং ভ্যালে গেন্টা। 
স্টোকিং, মার্কিন টিভি চ্যানেল ই! নিউজ এ তাদের ২০১৭ গ্রামি অ্যাওয়ার্ডস নিয়ে করা প্রতিবেদনে যোগ দেনন, তিনি চ্যানেলটির "কাউন্টডাডন ট্যু দ্য রেড কার্পেট: দ্য ২০১৭ গ্রামি অ্যাওয়ার্ডস এর অনুষ্ঠানে সার সহকর্মী গেন্টার সাথে যোগ দেন।

ব্যক্তিগত জীবন
--------------

স্টোকিং বর্তমানে তার জন্মস্থান লস অ্যাঞ্জেলেস,ক্যালিফোর্নিয়া বসবাস করছেন।

তথ্যসূত্র
---------

1. 1 2 3 4 5 6  "Hannah Stocking"। CRAVEONLINE MEDIA, LLC। ১০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৭।
2. ↑  Robehmed, Natalie। "Inside Masked Newcomer Marshmello's $21 Million Year"। Forbes। সংগ্রহের তারিখ ১০ আগস্ট ২০১৭।
3. ↑  Brittany Spanos (অক্টোবর ২০, ২০১৬)। "Watch Blink-182 Recreate 'Age' Video in 'She's Out of Her Mind' Clip"। rollingstone। জানুয়ারি ১১, ২০১৭ তারিখে মূল থেকে আর্কাইভ করা। সংগ্রহের তারিখ জানু ২৬, ২০১৭।
4. ↑  Falzone, Diana (২৭ অক্টোবর ২০১৬)। "Blink 182 video stars Hannah Stocking and Vale Genta are The Next Emily Ratajkowskis"। Fox News। সংগ্রহের তারিখ ১০ আগস্ট ২০১৭।
5. ↑  Lauren Weigle (ফেব্রু ১২, ২০১৭)। "E! Red Carpet – Grammy Awards 2017: Everything You Need to Know"। heavy। সংগ্রহের তারিখ জুন ২৬, ২০১৭।

বহিঃসংযোগ
---------

* Hannah Stocking on Vine
* Hannah Stocking on Instagram
* ফেসবুকে হান্নাহ্ স্টোকিং
* Hannah Stocking on Twitter
* ইউটিউবে হান্নাহ্ স্টোকিংয়ের চ্যানেল
**ডট্‌-ড্যাশ-সার্জেন্ট** (বৈজ্ঞানিক নাম: *Athyma kanwa(Moore)*) ক্রান্তীয় এবং উপক্রান্তিয় ও কম্বোডিয়ায় প্রাপ্ত নিমফ্যালিডি পরিবার এবং লিমেনিটিডিনি উপগোত্র এবং প্যান্টোপরিয়া বর্গের অন্তর্গত মাঝারী আকৃতির প্রজাতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।

আকার
----

ডট্‌-ড্যাশ-সার্জেন্ট এর প্রসারিত অবস্থায় ডানার আকার ৬০-৭০ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত ডট্‌-ড্যাশ-সার্জেন্ট এর উপপ্রজাতি হল-

* *Athyma kanwa phorkys* (Fruhstorfer, 1913) – Northern Dot-dash Sergeant

বিস্তার
-------

ভারত (আসাম, অরুণাচল প্রদেশ, ত্রিপুরা, মেঘালয়, মিজোরাম এবং উত্তর-পূর্ব ভারত), মায়ানমার এবং কম্বোডিয়া ইত্যাদি অঞ্চলে এদের পাওয়া যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডট্‌-ড্যাশ-সার্জেন্ট, মালয় স্টাফ্‌ সার্জেন্ট (Athyma reta) এর সাথে সাদৃশ্যযুক্ত। ডানার উপরিতল অন্যান্য সার্জেন্টদের ন্যায় কালচে বাদামী অথবা গাঢ় খয়েরী এবং সাদা দাগ-ছোপ-বন্ধনীযুক্ত। সামনের ডানায় সেল এর অন্তর্গত সরু রেখাটি অখন্ডিত এবং সম্পূর্ণ এবং উক্ত রেখার শেষপ্রান্তে সামান্যদূরে একটি ত্রিভুজাকৃতি ছোপ বর্তমান। কোস্টাল শিরার নিচ থেকে ডরসাম পর্যন্ত অবিন্যস্তভাবে বিস্তৃত বিভিন্ন আকৃতির ডিসকাল ছোপের সারিতে ৩ নং শিরামধ্যে ছোপ অনুপস্থিত এবং ২ নং শিরামধ্যের ছীপটি গোলাকৃতি। সাবটার্মিনাল সরু রেখাটি টার্মেন অথবা প্বার্শপ্রান্তরেখার সমান্তরাল অবস্থানে থেকে ৩ নং শিরামধ্যে খাঁজের সৃষ্টি করেছে। উক্ত রেখাটিকালচে খয়েরী শিরাদ্বারা খন্ডিত। পিছনের ডানায়, সরলরৈখিক সাব-বেসাল বন্ধনী এবং বক্র পোস্ট-ডিসকাল বন্ধনী এবং হালকা বাদামী সাব টার্মিনাল রেখা বিদ্যমান। পোস্টডিসকাল বন্ধনীটি ডানার শীর্ষভাগ থেকে ডরসাম এবং সাবটার্মিনাল রেখাটি শীর্ষ থেকে টর্নাস পর্যন্ত বিস্তৃত। উভয় ডানায় টার্মেন বিচ্ছিন্নভাবে সরু সাদা ছোট দাগযুক্ত।

ডানার নিম্নতল জলপাই-বাদামী বর্নের এবং দাগ-ছোপ এবং বন্ধনী উপরিতলের অনুরূপ।

শুঙ্গ কালো; মাথা, বক্ষদেশ এবং উদর উপরিপৃষ্ঠে কালচে বাদামী এবং নিম্নপৃষ্ঠে সাদা।

আচরণ
----

দুর্লভ দর্শন এই প্রজাতির উড়ান দ্রুত, শক্তিশালী এবং হাওয়ায় ডানা ভাসিয়ে উড়ে রেড়ায়। এরা গাছের পাতায়, সরু ডালে, পাথরে এবং মাটিতে অবস্থান করে ডানা মেলা এবং বন্ধ অবস্থায় রোদ পোহায় এবং পুরুষ প্রকারকে ভিজে মাটিতে, পাথরের ভিজে ছোপে বসে মাড-পাডল করতে দেখা যায়। এই প্রজাতি ফুলে বসে মধুপান করে। রোদ পোহানোর কালে এদের উঁচু গাছের চূড়ার পাতায় অবস্থান করতে প্রায়শই দেখা যায়। নিচু উচ্চতাযুক্ত পাহাড়ী জঙ্গলে ছোট নদী অথবা ঝর্নার কিনারে এদের দর্শন মেলে। চিরহরিৎ বনভূমি এদের পছন্দের বাসভূমি এবং এরা বনাঞ্চলেই আবদ্ধ থাকতে বেশি পছন্দ করে।

তথ্যসূত্র
---------

1. 1 2  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৩৬৯। আইএসবিএন 978 019569620 2।
2. 1 2  Kunte, Krushnamegh (২০১৩)। *Butterflies of The Garo Hills*। Dehradun: Samrakshan Trust, Titli Trust and Indian Foundation of Butterflies। পৃষ্ঠা .৯০।
3. ↑  Wynter-Blyth, M.A. (1957) Butterflies of the Indian Region, pg ১৮৮.

বহিঃসংযোগ
---------


উইকিমিডিয়া কমন্সে **ডট্‌-ড্যাশ-সার্জেন্ট** সংক্রান্ত মিডিয়া রয়েছে।
**ডোনাল্ড জেমস প্রিঙ্গল** (ইংরেজি: Don Pringle; জন্ম: ১ মে, ১৯৩২ - মৃত্যু: ৪ অক্টোবর, ১৯৭৫) ম্যানচেস্টারের প্রেস্টউইচ এলাকায় জন্মগ্রহণকারী ইংরেজ বংশোদ্ভূত কেনীয় আন্তর্জাতিক ক্রিকেটার ছিলেন। কেনিয়া ক্রিকেট দলের অন্যতম সদস্য ছিলেন তিনি। ১৯৭৫ সালে সংক্ষিপ্ত সময়ের জন্যে কেনিয়ার পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ ডানহাতে মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন **ডোনাল্ড প্রিঙ্গল** নামে পরিচিত **ডন প্রিঙ্গল**।

খেলোয়াড়ী জীবন
---------------

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ডোনাল্ড প্রিঙ্গল। কোন প্রথম-শ্রেণীর ক্রিকেট খেলায় অংশগ্রহণ করেননি তিনি। ১১ জুন, ১৯৭৫ তারিখে লিডসে ক্রিকেট বিশ্বকাপের উদ্বোধনী আসরের খেলায় ভারত দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৪ জুন, ১৯৭৫ তারিখে বার্মিংহামে স্বাগতিক ইংল্যান্ড দলের বিপক্ষে সর্বশেষ ওডিআইয়ে অংশ নেন তিনি। এটিই তার একমাত্র ওডিআইয়ে অংশগ্রহণ ছিল। পূর্ব আফ্রিকা আইসিসি’র পূর্ণাঙ্গ সদস্য না হওয়ায় কোন টেস্টে অংশগ্রহণ করার সুযোগ পাননি।

১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে পূর্ব আফ্রিকার পক্ষে দুইটি একদিনের আন্তর্জাতিকে অংশগ্রহণ করেছিলেন তিনি। আঘাতের কারণে নিউজিল্যান্ডের বিপক্ষে উদ্বোধনী খেলায় অংশ নিতে পারেননি।

ব্যক্তিগত জীবন
--------------

ব্যক্তিগত জীবনে বিবাহিত ছিলেন ডোনাল্ড প্রিঙ্গল। তার পুত্র ডেরেক প্রিঙ্গল কেমব্রিজ বিশ্ববিদ্যালয়, এসেক্স ও ইংল্যান্ড দলে খেলেছেন এবং দ্য ডেইলি টেলিগ্রাফে ক্রিকেট সংবাদদাতার কাজ করেছেন।

১৯৫০-এর দশকের শেষদিকে ল্যান্ডস্কেপ পরামর্শক হিসেবে কেনিয়ায় চলে যান ও সতেরো বছর কাজ করেন। ডন ফাস্ট মিডিয়াম বোলিং করতেন। ৪৩ বছর বয়সে পূর্ব আফ্রিকার তিন খেলার দুইটিতে অংশ নেন। বোলিং উদ্বোধন করলেও কোন উইকেটের সন্ধানে পাননি তিনি।

লিমুরুতে অনুষ্ঠিত খেলায় ৬/১৬ বোলিং পরিসংখ্যান গড়েন। বাড়ি ফেরার পথে গাড়ি দূর্ঘটনার কবলে পড়েন। ৪ অক্টোবর, ১৯৭৫ তারিখে বছর বয়সে কেনিয়ার নাইরোবি’র কাছাকাছি এলাকায় নিহত হন তিনি।

তথ্যসূত্র
---------

1. ↑  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 134–135। আইএসবিএন 1-869833-21-X।

আরও দেখুন
---------

* ক্রিস প্রিঙ্গল
* মেরিক প্রিঙ্গল
* খুন হওয়া ক্রিকেটারদের তালিকা
* ১৯৭৫ ক্রিকেট বিশ্বকাপ দলসমূহ
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ডন প্রিঙ্গল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডন প্রিঙ্গল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

টেমপ্লেট:East Africa Squad 1975 Cricket World Cup
**কুন-দ্গা'-দ্পাল-ব্জাং**(ওয়াইলি: *kun dga' dpal bzang*) (১৫১৩-১৫৯৩) জো-নাং বৌদ্ধবিহারের পঁচিশতম প্রধান ছিলেন।

প্রথম জীবন
----------

কুন-দ্গা'-দ্পাল-ব্জাং ১৫১৩ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং (ওয়াইলি: *glo smon thang*) শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব (ওয়াইলি: *drung pa chos rje kun dga' mchog grub*) নামক সা-স্ক্যা ধর্মসম্প্রদায়ের এক পণ্ডিতের নিকট তিনি শিক্ষার্থীর শপথ গ্রহণ করেন। ১৫৩১ খ্রিষ্টাব্দে তিনি উত্তর-পূর্ব দিকে তিব্বত যাত্রা করেন। তিনি ল্চাং-লুং-ছোস-স্দিংস (ওয়াইলি: *lcang lung chos sdings*) নামক বৌদ্ধবিহারে গ্ঝোন-নু-ছোস-গ্রুব (ওয়াইলি: *gzhon nu chos grub*) নামক পণ্ডিতের নিকট মার্গফল সম্বন্ধে অধ্যয়ন করেন। ছোস-'খোর-র্ত্সে (ওয়াইলি: *chos 'khor rtse*) নামক স্থানে পান-ছেন-র্দো-র্জে-র্গ্যাল-ম্ত্শান (ওয়াইলি: *paN chen rdo rje rgyal mtshan*) নামক জো-নাং সম্প্রদায়ের এক পণ্ডিতের নিকট মার্গফল ও কালচক্র সম্বন্ধে অধ্যয়ন করেন। মধ্য তিব্বতের গ্সের-ম্দোগ-চান (ওয়াইলি: *gser mdog can*) নামক বৌদ্ধবিহারে তিনি অভিধর্ম সম্বন্ধে শিক্ষা লাভ করেন।

পরবর্তী জীবন
------------

১৫৩৮ খ্রিষ্টাব্দে তিনি মুস্তাং ফিরে এলে, কুন-দ্গা'-গ্রোল-ম্ছোগ নামক পণ্ডিত তাকে মার্গফল, হেবজ্র তন্ত্র অ নিগুমার ছয় যোগ স্মবন্ধে শিক্ষাদান করেন। এরপর তিনি ফুন-ত্শোগ্স-ব্সাম-গ্তান-গ্লিং (ওয়াইলি: *phun tshogs bsam gtan gling*) নামক বৌদ্ধবিহারের প্রধান নির্বাচিত হন। কিছু সময় পর তিনি কুন-দ্গা'-গ্রোল-ম্ছোগের সঙ্গে পুনরায় তিব্বত যাত্রা করেন। পরে তিনি মুস্তাং ফিরে এলে থুব-ব্স্তান-দার-র্গ্যাস-গ্লিং (ওয়াইলি: *thub bstan dar rgyas gling*) নামক বৌদ্ধবিহারের প্রধান নির্বচিত হন। ১৫৬৬ খ্রিষ্টাব্দে তিনি জো-নাং বৌদ্ধবিহারের পঁচিশতম প্রধান হিসেবে নির্বাচিত হন। ১৫৭০ খ্রিষ্টাব্দে তিনি এই বিহারের 'দু-খাং (ওয়াইলি: *'du khang*) ভবন এবং গ্ত্সুগ-লাগ-খাং (ওয়াইলি: *gtsug lag khang*) মন্দিরের ব্যাপক সংস্কার করেন। স্প্রুল-স্কু-স্মান-থাং-পা-স্কু-ম্দুন-ব্লো-ব্জাং-পা (ওয়াইলি: *sprul sku sman thang pa sku mdun blo bzang pa*), র্গোদ-খুংস-ব্সোদ-দ্পাল-বা (ওয়াইলি: *rgod khungs bsod dpal ba*) এবং স্নার-থাং-পা-ত্শে-রিং-'ফেল (ওয়াইলি: *snar thang pa tshe ring 'phel*) নামক ভিক্ষুরা এই বিহারের চিত্রশিল্পগুলির সংস্কার করেন। কুন-দ্গা'-দ্পাল-ব্জাংয়ের সর্বাপেক্ষা উল্লেখযোগ্য শিষ্য ছিলেন তারানাথ।

তথ্যসূত্র
---------

1. 1 2  Stearns, Cyrus (আগস্ট ২০০৮)। "Kunga Pelzang"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-২৮।

|  |  |  |
| --- | --- | --- |
| পূর্বসূরীকুন-দ্গা'-গ্রোল-ম্ছোগ | **কুন-দ্গা'-দ্পাল-ব্জাং  জো-নাং বৌদ্ধবিহারের পঁচিশতম প্রধান** | উত্তরসূরীতারানাথ |
|
কুন-দ্গা'-গ্রোল-ম্ছোগ
**কুন-দ্গা'-গ্রোল-ম্ছোগ** (ওয়াইলি: *kun dga' grol mchog*) (১৫০৭-১৫৬৬) জো-নাং বৌদ্ধবিহারের চব্বিশতম প্রধান ছিলেন।

সংক্ষিপ্ত জীবনী
---------------

কুন-দ্গা'-গ্রোল-ম্ছোগ ১৫০৭ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং (ওয়াইলি: *glo smon thang*) শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব (ওয়াইলি: *drung pa chos rje kun dga' mchog grub*) নামক সা-স্ক্যা ধর্মসম্প্রদায়ের এক পন্ডিতের নিকট তিনি শিক্ষার্থীর শপথ ও মার্গফল সম্বন্ধে শিক্ষালাভ করেন। তেরো বছর বয়সে তিনি তার জ্যৈষ্ঠ ভ্রাতার সাথে মধ্য তিব্বত যাত্রা করে সা-স্ক্যা বৌদ্ধবিহারে কুন-স্পাংস-র্দো-রিং-পা (ওয়াইলি: *kun spangs rdo ring pa*) নামক পন্ডিতের নিকট শিক্ষালাভ করেন। এরপর তারা গ্সের-ম্দোগ-চান (ওয়াইলি: *gser mdog can*) নামক বৌদ্ধবিহারে দোন-য়োদ-গ্রুব-পা (ওয়াইলি: *don yod grub pa*) নামক পন্ডিতের নিকট শিক্ষালাভ করেন। এই সময় গুটিবসন্ত রোগে তার জ্যৈষ্ঠ ভ্রাতার মৃত্যু ঘটে। শোকাহত কুন-দ্গা'-গ্রোল-ম্ছোগ পরবর্তী আট মাস সাধনায় লিপ্ত হন। এরপর পুনরায় কুন-স্পাংস-র্দো-রিং-পার নিকট মার্গফল সম্বন্ধে অধ্যয়ন করেন। এরপর তিনি মুস্তাং ফিরে এলে, ল্হা-ম্ছোগ-সেং-গে (ওয়াইলি: *lha mchog seng ge*) নামক নবম ঙ্গোর-ছেন তাকে ভিক্ষুর শপথ দান করেন। এই সময় দ্রুং-পা-ছোস-র্জে-কুন-দ্গা'-ম্ছোগ-গ্রুব তাকে তার উত্তরাধিকারী হিসেবে ফু-ফাগ বৌদ্ধবিহারের পরবর্তী প্রধান হিসেবে নিযুক্ত করেন। ১৫৩৪ খ্রিষ্টাব্দে তিনি তিব্বতের উত্তর-পূর্ব দিকে যাত্রা করেন। এই সময় তিনি র্গ্যা-স্গোম-লেগ্স-পা-র্গ্যাল-ম্ত্শান (ওয়াইলি: *rgya sgom legs pa rgyal mtshan*) নামক শাংস-পা-ব্কা'-ব্র্গ্যুদ ধর্মসম্প্রদায়ের এক পন্ডিতের নিকট নিগুমার ছয় যোগ সম্বন্ধে এবং রত্নভদ্র নামক জো-নাং ধর্মসম্প্রদায়ের এক বিখ্যাত পন্ডিতের নিকট কালচক্র সম্বন্ধে অধ্যয়ন করেন। জীবনের অন্তিম কুড়ি বছর তিনি জো-নাং বৌদ্ধবিহারের চব্বিশতম প্রধান হিসেবে অধিষ্ঠিত থাকেন।

তথ্যসূত্র
---------

1. ↑  Stearns, Cyrus (আগস্ট ২০০৮)। "Kunga Drolchok"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-২৮।
২০১১ সালে সাসাইন চত্বর
**স্যাসাইন চত্বর** (আরবি: ساحة ساسين‎‎) লেবাননের বৈরুতের একটি নগর চত্বর। এটি লেবাননের পূর্ব বৈরুতের অন্যতম প্রধান শহর। এটি আশরাফিহ জেলায় অবস্থিত।

এটি ঐতিহাসিকভাবে এবং জনপ্রিয়ভাবে আশরাফিহের একটি প্রাচীন ও বিশিষ্ট পরিবারের নামে নামকরণ করা হয়। সাসাইন চত্বরটি ৯০-এর দশকের গোড়ার দিকে রাষ্ট্রপতি এলিয়াস হারাভি, প্রধানমন্ত্রী রাফিক হারিরি, সংসদ সদস্য মিশেল সাসাইন এবং বৈরুত সিটি পৌর পরিষদের পৃষ্ঠপোষকতায় আনুষ্ঠানিকভাবে উদ্বোধন করা হয়।

স্যাসাইন চত্বর লেবাননের রাজধানীর একটি মূল সামাজিক এবং বাণিজ্যিক কেন্দ্রবিন্দু হিসাবে খ্যাতি পেয়েছে। অনেক পথচারী এবং পরিবহনের কেন্দ্রস্থল, আবাসিক অঞ্চল ছাড়াও, এটিতে এবিসি মলসহ খ্যাতিমান বাণিজ্যিক এবং অবসর কেন্দ্র রয়েছে, যা বিপুল সংখ্যক দর্শনার্থী এবং পর্যটকদের আকর্ষণ করে।

গ্রীক শহরগুলির প্রাচীন আগোড়ার মতো, সাসাইন চত্বরটি একটি মিলনস্থলে পরিণত হচ্ছে যেখানে বিভিন্ন সংস্কৃতি এবং স্বীকারোক্তির সমস্ত লেবানন প্রতিদিন যোগাযোগ করে।

১৯ অক্টোবর ২০১২, সাসাইন চত্বরের পাশের সাসাইন রাস্তায় যাওয়ার পথের একটি গলিতে গাড়ি বোমা ফেটে বিসাম আল-হাসানসহ ৮ জন নিহত এবং ৭৮ জন আহত হয়।

তথ্যসূত্র
---------

1. ↑  ,,

বহিঃসংযোগ
---------

* 
* ওয়েব্যাক মেশিনে আর্কাইভকৃত ১৫ ডিসেম্বর ২০১৩ তারিখে
* ওয়েব্যাক মেশিনে আর্কাইভকৃত ২৯ সেপ্টেম্বর ২০১৪ তারিখে
* প্যাস সাদ দ্বারা সাসাইন চত্বরের ছবি[*স্থায়ীভাবে অকার্যকর সংযোগ*]
* **আশরাফীহের ইতিহাস সম্পর্কিত নিবন্ধ** এবং এটি সময়ের সাথে কীভাবে বিকশিত হয়েছিল - প্রাক্তন আশরাফিয়াহ এমপি মিশেল সাসিনের সাক্ষাৎকার (ডিসেম্বর ২০১১): https://www.scribd.com/doc/77669439/Interview-on-the-History-of- Achrafieh-সঙ্গে-তিনি Michel-Sassine ডিসেম্বর 2011
কুন-দ্গা'-ব্জাং-মো
**কুন-দ্গা'-ব্জাং-মো** (তিব্বতি: ཀུན་དགའ་བཟང་མོ་, ওয়াইলি: *kun dga' bzang mo*) (১৪৫৯-১৫০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ব্সাম-স্দিংস-র্দো-র্জে-ফাগ-মো (ওয়াইলি: *bsam sdings rdo rje phag mo*) উপাধিধারী বৌদ্ধ ভিক্ষুণী ছিলেন।

সংক্ষিপ্ত জীবনী
---------------

কুন-দ্গা'-ব্জাং-মো ১৪৫৯ খ্রিষ্টাব্দে তিব্বতের কোংপো অঞ্চলে জন্মগ্রহণ করেন। তার দুই বছর বয়সে ব্দে-লেগ্স-ছোস-'দ্রেন (ওয়াইলি: *bde legs chos 'dren*) নামে এক ভিক্ষুণী তাকে ছোস-ক্যি-স্গ্রোন-মে (ওয়াইলি: *chos kyi sgron ma*) নামক প্রথম ব্সাম-স্দিংস-র্দো-র্জে-ফাগ-মো (ওয়াইলি: *bsam sdings rdo rje phag mo*) উপাধিধারী বৌদ্ধ ভিক্ষুণীর পুনর্জন্ম রূপে চিহ্নিত করেন। পাঁচ বছর বয়সে তাকে বিখ্যাত তিব্বতী সাধক থাং-স্তোং-র্গ্যাল-পোর (ওয়াইলি: *thang stong rgyal po*) নিকটে নিয়ে আসা হয়, যেখানে ব্দে-লেগ্স-ছোস-'দ্রেন ও অন্যান্য ভিক্ষুণীরা তার দেখাশোনা করেন। পরে থাং-স্তোং-র্গ্যাল-পোর নির্দেশে তিনি গুং-থাং রাজ্যে বসবাস করেন ও পরে লাদাখে উপস্থিত মঙ্গোলদের মধ্যে ধর্মশিক্ষা প্রচারের উদ্দেশ্যে প্রেরণ করেন। তিনি গ্চুং-রি-বো-ছে (ওয়াইলি: *gcung ri bo che*) বিহারে সোনা ও পিতল দিয়ে একটি স্তূপ নির্মাণ করান। এছাড়া তিনি য়ার-'ব্রোগ (ওয়াইলি: *yar 'brog*) অঞ্চলে ব্সাম-স্দিংস বৌদ্ধবিহার (ওয়াইলি: *bsam sdings*) স্থাপন করেন।

তথ্যসূত্র
---------

1. ↑  Diemberger, Hildegard (এপ্রিল ২০১৪)। "The Second Samding Dorje Pakmo, Kunga Zangmo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১২-০৯।

আরো পড়ুন
---------

* Diemberger, Hildegard. 2007. When a Woman becomes a Religious Dynasty: the Samding Dorje Phagmo of Tibet. New York: Columbia University Press.
* Sørensen, P. and G. Hazod. 2005. Thundering Falcon: An Inquiry into the History and Cult of Khra-'brug, Tibet's First Buddhist Temple. Vienna: Verlag der Österreichischen Akademie der Wissenschaften.

|
|  |
| পূর্বসূরীছোস-ক্যি-স্গ্রোন-মে | **কুন-দ্গা'-ব্জাং-মো  দ্বিতীয় ব্সাম-স্দিংস-র্দো-র্জে-ফাগ-মো** | উত্তরসূরীস্ন্যান-গ্রাগ্স-ব্জাং-মো |
|

| * দে
* স
ব্সাম-স্দিংস-র্দো-র্জে-ফাগ-মো |
| --- |
| 
* ১) ছোস-ক্যি-স্গ্রোন-মে
* ২) কুন-দ্গা'-ব্জাং-মো
* ৩) স্ন্যান-গ্রাগ্স-ব্জাং-মো
* ৪) ও-র্গ্যান-গ্ত্সো-মো
* ৫) য়ে-শেস-গ্ত্সো-মো
* ৬) 'ফ্রিন-লাস-ম্ত্শো-মো
* ৭) ছোস-স্গ্রোন-দ্বাং-মো
* ৮) ম্ছোগ-ল্দান-দ্বাং-মো
* ৯) ছোস-দ্ব্যিংস-ব্দে-ছেন-ম্ত্শো-মো
* ১০) ঙ্গাগ-দ্বাং-কুন-ব্জাং-দ্বাং-মো
* ১১) ব্থুব-ব্স্তান-ছোস-দ্ব্যিংস-দ্পাল-মো
* ১২) ব্দে-ছেন-ছোস-ক্যি-স্গ্রোন-মে

 | ছোস-ক্যি-স্গ্রোন-মে, প্রথম ব্সাম-স্দিংস-র্দো-র্জে-ফাগ-মোছোস-ক্যি-স্গ্রোন-মে, প্রথম ব্সাম-স্দিংস-র্দো-র্জে-ফাগ-মো |
**প্রদীপ্তা অধিকারী** (নেপালি: प्रदीप्ता अधिकारी; জন্ম ২৫ জানুয়ারি, ১৯৯৭) হলেন নেপালি সৌন্দর্য প্রতিযোগিতার একজন শিরোপাধারী ও বিতার্কিক। তিনি মিস নেপাল ইউনিভার্স ২০১৯ প্রতিযোগিতায় বিজয়ীর মুকুট অর্জন করেছিলেন। তিনি জর্জিয়ার আটলান্টায় অনুষ্ঠিত মিস ইউনিভার্স ২০১৯ প্রতিযোগিতায় নেপালের প্রতিনিধিত্ব করেছিলেন, তবে শীর্ষতালিকায় স্থান করে নিতে পারেননি। এর আগে তিনি নেদারল্যান্ডস, সিঙ্গাপুর এবং থাইল্যান্ডে অনুষ্ঠিত আন্তর্জাতিক বিতর্ক প্রতিযোগিতায়ও নেপালের প্রতিনিধিত্ব করেছেন।

ব্যক্তিগত জীবন
--------------

প্রদীপ্তা অধিকারী ১৯৯৭ সালের ২৫শে জানুয়ারি রাজধানী কাঠমান্ডুতে জন্মগ্রহণ করেছিলেন। তিনি একজন বিতার্কিক, নৃত্যশিল্পী ও ভ্রমণকারী। তিনি বর্তমানে নেপালিজ আর্মি ইনস্টিটিউট অফ হেলথ সায়েন্সের চিকিৎসাবিদ্যার তৃতীয় বর্ষের শিক্ষার্থী। তিনি *মিস নেপালিজ আর্মি ইনস্টিটিউট অফ হেলথ সায়েন্সেস ২০১৮*-এর মুকুটও পেয়েছিলেন। তার বাবা সেনাবাহিনীর অবসরপ্রাপ্ত একজন মেজর জেনারেল। তিনি তার শিক্ষায়তনিক ভাষা ছাড়াও ৫টি ভিন্ন ভাষায় কথা বলতে পারেন।

তথ্যসূত্র
---------

1. ↑  "Pradeepta Adhikari Miss Universe Nepal 2019"। *officialnepalibeauty.com*। সংগ্রহের তারিখ ৯ মে ২০১৯। [*স্থায়ীভাবে অকার্যকর সংযোগ*]
2. ↑  "Pradeepta Adhikari was crowned Miss Universe Nepal 2019"। beautypageants.indiatimes.com। সংগ্রহের তারিখ ১০ মে ২০১৯।
3. ↑  "Young debaters set to represent Nepal in the WSDC 2015"। *kathmandupost.ekantipur.com*। Kathmandu Post। ১৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৫।

বহিঃসংযোগ
---------

* মিসনেপাল.কম.এনপি[*স্থায়ীভাবে অকার্যকর সংযোগ*]
* মিসইউনিভার্স.কম
**কুদামা ইবনে মাজউন** (মৃত্য-৩৬ হিজরি) মুহাম্মাদের একজন সাহচার্য ও বদরের যুদ্ধে অংশগ্রহণকারী সাহাবা ছিলেন। তিনি বাহরাইনের গভর্নর হিসাবে দায়িত্ব পালন করেন। বিশিষ্ট সাহাবা উসমান ইবনে মাজউন তার ভাই ছিলেন।

নাম ও বংশ পরিচয়য়
------------------

কুদামা ইবনে মাজউন এর ডাক নাম ছিল **কুদামাহ**,**আবু উমার**। তার পিতার নাম মাজউন ইবন হাবীব এবং মায়ের নাম সুখাইলা বিনতুল আনবাস। ।তিনি কুরাইশ বংশের বনী জুমাহ শাখার সন্তান। উমারের বোন সাফিয়্যা বিনতুল খাত্তাব তার স্ত্রী।

ইসলাম গ্রহণ ও হিজরত
-------------------

কুদামাহ ইসলামের সূচনা লগ্নেই ইসলাম গ্রহণ করেন। আবু বকর সিদ্দীকের আহবানে যে সকল ব্যক্তি ইসলাম গ্রহণ করেন কুদামা ইবনে মাজউন তার ভাইদ্বয় উসমান ইবন মাজউন ও আবদুল্লাহ ইবনে মাজউন অন্যতম। কুদামা দুইবার হিজরত করেন। প্রথমবার দুই ভায়ের সাথে প্রথমে হাবশায় হিজরত করেন। অতঃপর মক্কাবাসীরা সকলে ইসলামের দীক্ষা নিয়েছে এমন একটি মিথ্যা গুজব শুনে অনেকে হাবশা থেকে মক্কায় প্রত্যাবর্তন করেন। এই প্রত্যাবর্তনকারীদের মধ্যে কুদামাহও ছিলেন।

কুদামাহ হাবশা থেকে ফিরে মক্কায় বসবাস করতে থাকেন। বদর যুদ্ধের পূর্বে দ্বিতীয়বার আবার মদীনায় হিজরত করেন এবং বদরে যোগদান করার সৌভাগ্য অর্জন করেন। তারপর উহুদ, খন্দক সহ সকল যুদ্ধে অংশগ্রহণ করেন।

মদ পানে অভিযুক্ত
----------------

খলিফা উমার কুদামাহকে বাহরাইনের শাসনকর্তা নিয়োগ করেন। এই দায়িত্বে নিয়োজিত থাকাকালেই তিনি মদ পানের অভিযোগে অভিযুক্ত হন এবং তার ওপর মদ পানের নির্ধারিত শাস্তি জারি করা হয়। ঘটনার বর্ণনায় জানা যায়, একবার বনু আবদি কায়সের সরদার জারুদ নামে এক ব্যক্তি খলীফা উমারের নিকট উপস্থিত হয়ে কুদামাহর বিরুদ্ধে মদ পানের অভিযোগ দায়ের করেন। কিন্তু কুদামাহ এই মদ পানের বিষয় অস্বীকার করেন । জারুদ তার বিচারের ব্যপারে শক্ত অবস্থান গ্রহণ করে । উমরকে বার বার তাগিদ দিতে শুরু করেন এবং বিশিষ্ট সাহাবা আবু হুরাইরাকে কে সাক্ষ্য হিসাবে উপস্থাপন করেন। আবু হুরাইরা বললেন,আমি তাকে মদ পান করতে দেখেননি, তবে নেশাগ্রস্ত অবস্থায় বমি করতে দেখেছি ।উমর সাক্ষ্য দুর্বল মনে করলেন । জারুদ কুদামার স্ত্রী হিন্দা বিনতু ওয়ালীকে সাক্ষ্য হিসাবে পেশ করলে সেও মদ পানের বিপক্ষে সাক্ষ্য দেন ।

কুদামা উমরের চাচাত ভাই ছিল ফলে অনেকে উমারের সত্যনিষ্ঠা ও ন্যায়পরায়ণতার প্রশ্ন তুলল ।উমর সাহাবীদের সাথে দুই দফা পরামর্শ করে সিদ্ধান্ত নিলেন মদ পানের শাস্তি কুদামা ইবনে মাজউনকে প্রদান করা হবে। এতে করে উমর এর সাথে কুদামার সম্পর্ক নষ্ট হয়ে যায় । পরে উমর পুনরায় আবার সম্পর্ক ফিরিয়ে আনেন।

| বর্ণিত আছে, রাসূলে কারীমের ওফাতের পর একমাত্র কুদামাহ ছাড়া আর কোন বদরী সাহাবী মদ পানের অভিযোগে সাজা প্রাপ্ত হননি। |
| --- |

মৃত্যু
------

কুদামাহর মৃত্যুসন সম্পর্কে মতপার্থক্য আছে। প্রসিদ্ধমতে তিনি আলীর খিলাফতকালে ৩৬ হিজরিতে মৃত্যুবরণ করেন । মৃতুকালে তার বয়স ছিল ৬৮ বছর। অন্য একটি মতে তার মৃত্যুসন ৫৬ হিজরী।

তথ্যসূত্র
---------

1. ↑  *টীকাঃ সীরাতু ইবন হিশাম - (১/২৫৩)*।
2. ↑  *সীরাতু ইবন হিশাম - (১/৩৬৭)*।
3. ↑  *আল-ইসাবা - [৩/২২৮]*।
4. ↑  *[আল-ইসাবা-৩/২২৮]*।
5. ↑  *আল ইসাবা - (৩/২২৯)*।
কবিতা হচ্ছে শব্দশৈলী। ছন্দময় শব্দগুচ্ছোই মূলত কবিতা। সাম্প্রতিক সময়ে কবিতা আবৃত্তি একটি জনপ্রিয় শিল্পে পরিণত হয়েছে, যার রয়েছে মৌখিক ইতিহাস এবং আইন। সংগীতের এর একটি কাছাকাছি সংস্কৃতি হচ্ছে কবিতা।

প্রাচীন কবিতা
-------------

যেসকল প্রচীন কাব্যের সন্ধান পাওয়া যায় তার প্রায় সবই বিভিন্ন ধর্মীয় শ্লগ তথা প্রার্থনা অথবা ধর্ম বা ধর্মীয় গল্প নিয়ে লেখা রয়েছে। তবে কিছু কিছু কবিতা পাওয়া যায় যেগুলা ছিল ঐতিহাসিক হিসাব-নিকাষ, দৈনিক কর্মকাণ্ড এবং ভালোবাসা সম্পর্কিত। অনেক পণ্ডিত বিশেষ করে যারা গ্রিক মহাকাব্যিক হোমর এবং মৌখিক মহাকাব্য নিয় গবেষণা করেছেন তারা এই বিষয়ে একমত হয়েছেন যে, বর্তমান যুগের লেখাসমূহ পরিষ্কারভাবেই প্রাচীন যুগের কবিতাগুলোর পদ অনুসরণ করে চলছে। এমনকি কিছু শব্দের পুণ‍‍রায় ব্যবহারের যে সংস্কৃতি আজকের কবিতায় লক্ষ করা যায়। এটাও সেই প্রাচীন যুগেরই একটা চল। যখন লেখার পদ্ধতি আবিষ্কৃত হয়নি তখন বিভিন্ন ঘটনা ছন্দের মাধ্যমে সংযুক্ত করে দীর্ঘকাল মনে রাখার জন্য ব্যবহার করা হত- পরবর্তী প্রজন্মকে বলার জন্য। এই পদ্ধতি যুদ্ধক্ষেত্র ছাড়াও আরো অনেক কাজেই ব্যবহৃত হত। বেদ (খ্রীষ্টপূর্ব ১৫০০ - খ্রীষ্টপূর্ব ১০০০) এবং ওডিসি (খ্রীষ্টপূর্ব ৮০০ - খ্রীষ্টপূর্ব ৬৭৫) এর মত অনেক ইতিহাসপূর্ব এবং প্রাচীন যুগের সাহিত্যকর্ম লিপিবদ্ধ করা সম্ভব হয়েছে এভাবেই স্মৃতিচারণের মাধ্যমে।

তথ্যসূত্র
---------

1. ↑  Joannou, Ashley (২০১৪-০১-২৯)। "Poet goes from newsprint to verse"। *Yukon News* (ইংরেজি ভাষায়)। সংগ্রহের তারিখ ২০২০-০৮-২১।
2. ↑  *Bilingual and Multicultural Perspectives on Poetry, Music, and Narrative: The Science of Art* (ইংরেজি ভাষায়)।
3. ↑  Arsu, Sebnem (২০০৬-০২-১৪)। "The Oldest Line in the World"। *The New York Times* (ইংরেজি ভাষায়)। আইএসএসএন 0362-4331। সংগ্রহের তারিখ ২০২০-০৮-২১।
**ফরাসি ঔপনিবেশিক সাম্রাজ্য** বলতে ১৭শ শতক থেকে ১৯৬০-এর দশকের শেষভাগ পর্যন্ত ইউরোপের বাইরের যেসমস্ত অঞ্চল ফ্রান্সের অধীনে ছিল, তাদেরকে বোঝায়। ভূমির ক্ষেত্রফলের হিসাব অনুযায়ী বিংশ শতাব্দীর শুরুর দিকে সাম্রাজ্যটি এর বিস্তারের চরমে পৌঁছেছিল; ঐ সময় সাম্রাজ্যের আয়তন দাঁড়ায় ১ কোটি ২৩ লক্ষ ৪৭ হাজার বর্গকিলোমিটার।

আবিষ্কারের যুগে স্পেনীয় এবং পর্তুগিজদের পদাঙ্ক অনুসরণ করে ফরাসিরাও উত্তর আমেরিকা, ক্যারিবীয় অঞ্চল এবং ভারতীয় উপমহাদেশে উপনিবেশ স্থাপন করা শুরু করে এবং ব্রিটিশদের বিরুদ্ধে আধিপত্যের লড়াইয়ে অবতীর্ণ হয়। ১৮শ শতকে ও ১৯শ শতকের শুরুর দিকে যুক্তরাজ্যের সাথে ধারাবাহিকভাবে কতগুলি যুদ্ধে পরাজিত হবার পর ফ্রান্স তার ঔপনিবেশিক অভিলাষ সাময়িকভাবে বিসর্জন দিতে বাধ্য হয় এবং এর সাথে সাথে "প্রথম" ফরাসি ঔপনিবেশিক সাম্রাজ্যের সমাপ্তি ঘটে। ১৯শ শতকের দ্বিতীয়ার্ধে ফ্রান্স আফ্রিকা এবং দক্ষিণ-পূর্ব এশিয়াতে নতুন করে ঔপনিবেশিক সাম্রাজ্য স্থাপন করে। দ্বিতীয় বিশ্বযুদ্ধের সময়েও এই উপনিবেশগুলি ফ্রান্সের অনুগত ছিল।

কিন্তু যুদ্ধের পরে উপনিবেশবাদ-বিরোধী আন্দোলনগুলি ফরাসি কর্তৃত্বকে অস্বীকার করা শুরু করে। ফ্রান্স ১৯৫০-এর দশকে এবং ১৯৬০-এর দশকের শুরুতে ভিয়েতনাম ও আলজেরিয়াতে ঔপনিবেশিক নিয়ন্ত্রণ বজায় রাখার জন্য যুদ্ধ করে, কিন্তু ব্যর্থ হয়। ১৯৬০-এর দশকে শেষ দিকে বিভিন্ন মহাসাগরে অবস্থিত কয়েকটি দ্বীপপুঞ্জ বাদে ফ্রান্সের বেশির ভাগ উপনিবেশ স্বাধীনতা লাভ করে। অবশিষ্ট অঞ্চলগুলিকে ফ্রান্সের অংশ করে নেওয়া হয়।

তথ্যসূত্র
---------

বহিঃসংযোগ
---------

* L'Afrique francophone
* Threats to the national independence of Thailand, from Thailand's Ministry of Foreign Affairs
* French Colonialism[*স্থায়ীভাবে অকার্যকর সংযোগ*], lecture on the colonial period 1871 to 1914, via Open Yale Courses (45-min audio/video/text)
* Area Of French Empire in 1940
* The French in Indochina
**কুন-দ্গা'-লেগ্স-পা** (তিব্বতি: ཀུན་དགའ་ལེགས་པ, ওয়াইলি: *Kun dga legs pa*) (১৪৩৩- ১৪৮৩) তিব্বতের ফাগ-মো-গ্রু-পা রাজবংশের অষ্টম রাজা ছিলেন।

পরিবার
------

কুন-দ্গা'-লেগ্স-পা ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র ছিলেন। সাংস-র্গ্যাস-র্গ্যাল-ম্ত্শান রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়।

সিংহাসনারোহণ
------------

গ্রাগ্স-পা-'ব্যুং-গ্নাসের রাজত্বকালে ফাগ-মো-গ্রু-পা রাজবংশের কেন্দ্রীয় শাসনব্যবস্থা ভেঙ্গে পড়ে ও রিং-স্পুংস-পা পরিবারের প্রধান নোর-বু-ব্জাং-পো পশ্চিম মধ্য তিব্বতের গ্ত্সাং অঞ্চল অধিকার করে নেন। ১৪৪৫ খ্রিষ্টাব্দে গ্রাগ্স-পা-'ব্যুং-গ্নাসের মৃত্যু হলে উপযুক্ত বয়স না হওয়ার কারণে পরের তিন বছর পর কুন-দ্গা'-লেগ্স-পা সিংহাসনে বসেন। তিনি দ্বুস অঞ্চলে নেদোং প্রাসাদে বসবাস করতেন। তিব্বতী বর্ণনানুসারে, ১৪৫৭ খ্রিষ্টাব্দে কুন-দ্গা'-লেগ্স-পার পিতা সাংস-র্গ্যাস-র্গ্যাল-ম্ত্শানের মৃত্যু হয়। কিন্তু মিংশি গ্রন্থে কুন-দ্গা'-লেগ্স-পার অভিষেক সম্বন্ধে ভিন্ন ঘটনার উল্লেখ রয়েছে। এই গ্রন্থানুসারে, গ্রাগ্স-পা-'ব্যুং-গ্নাসের মৃত্যুর পর তার পিতা সাঙ্গেরজিয়ে জিয়ানজান বা চাংবু (সাংস-র্গ্যাস-র্গ্যাল-ম্ত্শান) ১৪৬৯ খ্রিষ্টাব্দ পর্যন্ত রাজত্ব করেন। তার মৃত্যুর পর মিং সম্রাটের আদেশে সাঙ্গেরজিয়ে জিয়ানজান বা চাংবুর পুত্র গোংগে লিয়েসিবা ঝোংনাই লিংঝান বের চাংবু (কুন-দ্গা'-লেগ্স-পা) সিংহাসনে আরোহণ করেন।

রিং-স্পুংস-পার সাথে বিরোধ
-------------------------

কুন-দ্গা'-লেগ্স-পা গ্ত্সাং অঞ্চলে ভ্রমণে গেলে রিং-স্পুংস-পা প্রধান নোর-বু-ব্জাং-পো তাকে স্বাগত জানালেও কুন-দ্গা'-লেগ্স-পা তার প্রতি ব্যবহারে সন্তুষ্ট ছিলেন না। তিনি রিং-স্পুংস-পা বংশের এক মহিলার সঙ্গে বিবাহবন্ধনে আবদ্ধ হলেও তিনি এই বিবাহে সুখী ছিলেন না। নোর-বু-ব্জাং-পোর পৌত্র দোন-য়োদ-র্দো-র্জে লাসা শহরের অদূরে ফাগ-মো-গ্রু-পা রাজবংশের অধিকৃত এলাকায় কার্মা-ব্কা'-ব্র্গ্যুদ ধর্মসম্প্রদায়ের জন্য বৌদ্ধবিহার স্থাপনের চেষ্টা করলে, দ্গে-লুগ্স ধর্মসম্প্রদায়ের বৌদ্ধরা কার্মা-ব্কা'-ব্র্গ্যুদ ধর্মসম্প্রদায়ের সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শোকে প্রায় হত্যা করেই ফেলেছিলেন। অবশেষে ১৪৮০ খ্রিষ্টাব্দে দোন-য়োদ-র্দো-র্জে ফাগ-মো-গ্রু-পা রাজবংশের অধিকৃত বেশ কিছু এলাকা দখল করে নেন এবং পরের বছর আবার আক্রমণ করে ব্যর্থ হন। ঐ বছর রাজ্যের মন্ত্রীরা কুন-দ্গা'-লেগ্স-পাকে নির্বাসনে পাঠিয়ে দেন। দুই বছর পরে তার মৃত্যু হয়।

তথ্যসূত্র
---------

1. 1 2  Tsepon W.D. Shakabpa, *Tibet. A Political History*. Yale 1967, p. 87.
2. ↑  Giuseppe Tucci, *Tibetan Painted Scrolls*. Rome 1949, p. 693.

|
|  |
| পূর্বসূরীগ্রাগ্স-পা-'ব্যুং-গ্নাস | **কুন-দ্গা'-লেগ্স-পাঅষ্টম ফাগ-মো-গ্রু-পা শাসক(১৪৪৮-১৪৮১)** | উত্তরসূরীঙ্গাগ-গি-দ্বাং-পো |
|

| * দে
* স
ফাগ-মো-গ্রু-পা রাজবংশ |
| --- |
| 
* তা'ই-সি-তু-ব্যাং-ছুব-র্গ্যাল-ম্ত্শান
* 'জাম-দ্ব্যাংস-শা-ক্যা-র্গ্যাল-ম্ত্শান
* শা-ক্যা-রিন-ছেন
* গ্রাগ্স-পা-ব্যাং-ছুব
* ব্সোদ-নাম্স-গ্রাগ্স-পা
* গোং-মা-গ্রাগ্স-পা-র্গ্যাল-ম্ত্শান
* গ্রাগ্স-পা-'ব্যুং-গ্নাস
* ? সাংস-র্গ্যাস-র্গ্যাল-ম্ত্শান
* কুন-দ্গা'-লেগ্স-পা
* ঙ্গাগ-গি-দ্বাং-পো
* ঙ্গাগ-দ্বাং-ব্ক্রা-শিস-গ্রাগ্স-পা
* (গ্রো-বা'ই-ম্গোন-পো)
* ঙ্গাগ-দ্বাং-গ্রাগ্স-পা-র্গ্যাল-ম্ত্শান
* র্নাম-পার-র্গ্যাল-বা
* মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং

 |
উত্তর-পূর্ব এশিয়ার খণ্ড মানচিত্রে কামচাতকা উপদ্বীপের অবস্থান
কামচাতকা উপদ্বীপের ভূ-সংস্থানিক মানচিত্র
**কামচাতকা উপদ্বীপ** (রুশ: полуо́стров Камча́тка *পলুওস্তভ়্‌ কাম্‌চাৎকা*) রাশিয়ার পূর্ব প্রান্তে সাইবেরিয়া অঞ্চলের আগ্নেয় পর্বতময়, তুষারাচ্ছন্ন উপদ্বীপ। দ্বীপটি বেরিং সাগর ও ওখত্‌স্ক সাগরকে পৃথক করে দক্ষিণ দিকে বিস্তৃত হয়েছে। রাজধানী পেত্রোপাভলভ্‌স্ক এলাকার একমাত্র বড় শহর। দক্ষিণে কিছু কৃষিকাজ হয়, তবে মাছ ধরা ও শিকার এখানকার প্রধান উপজীবিকা। কামচাতকাতে অনেকগুলি সক্রিয় আগ্নেয়গিরি আছে। এদের মধ্যে ক্লিউচেভ্‌স্কায়া সোপকা পর্বতের উচ্চতা ৪,৭৫০ মিটার বা ১৬৫১২ ফুট। এলাকাটি খনিজ পদার্থে সমৃদ্ধ হলেও খননশিল্প এখনও তেমন বিকাশ লাভ করে নি।

১২৫০ কিমি দীর্ঘ এবং ৪,৭২,৩০০ বর্গকিলোমিটার আয়তনের কামচাতকা উপদ্বীপের মধ্য দিয়ে উত্তর-পশ্চিম থেকে দক্ষিণ-পূর্ব বরাবর দুইটি সক্রিয় আগ্নেয় পর্বতশ্রেণী বিস্তৃত। এগুলির মধ্যে প্রশস্ত সমতল এলাকা অবস্থিত। সর্বোচ্চ শৃঙ্গটির নাম ক্লিউচেভস্কায়া সোপকা নামের একটি আগ্নেয়গিরি (৪,৭৫০ মিটার), যা পূর্বের পর্বতমালাটিতে অবস্থিত। উপদ্বীপের পশ্চিম উপকূলে সমুদ্র সমতল থেকে গড়ে ৬৫০ মিটার উচ্চতায় অবস্থিত একটি তুন্দ্রা অঞ্চল অবস্থিত। পূর্ব উপকূলে খাড়া পর্বতঢালবিশিষ্ট। পূর্ব উপকূলের ধার ঘেঁষে প্রশান্ত মহাসাগরে ১০,৫০০ মিটার গভীর কুরিল-কামচাতকা সমুদ্রখাত অবস্থিত।

উপদ্বীপের মূল নদীর নাম কামচাতকা নদী। এটি উস্ত-কামচাতস্ক শহরের কাছে বেরিং সাগরে পতিত হয়েছে। মাছ ধরা এখানকার মানুষের প্রধান উপজীবিকা। পশু শিকার করাও একটি গুরুত্বপূর্ণ অর্থনৈতিক কর্মকাণ্ড। কামচাতকা উপদ্বীপে প্রচুর মেরু ভল্লুক, হরিণ, সীলমাছ, সেবল, ভোঁদড়, এবং পাহাড়ি ভেড়া আছে। প্রাকৃতিক সম্পদের মধ্যে আছে খনিজ তেল, সোনা, লোহা, তামা, কয়লা এবং সালফার। এখানে আলু, সবজি ও খাদ্যশস্য জন্মানো হয়। কামচাতকা উপদ্বীপে কোরিয়াক, কামচাদাল, চীনা, কোরীয়, রুশ এবং তুঙ্গুস জাতির লোকেরা বাস করে। মোট জনসংখ্যা ৪ লক্ষের কিছু বেশি।

কামচাতকার আগ্নেয়গিরিগুলি একটি ইউনেস্কো বিশ্ব ঐতিহ্যবাহী স্থান।